Mi d-iban wungal deg tsekla taqbaylit, ur d-ilul ara i yman-is imi tasrit taqbaylit s lekmal-is tbeddel udem, tiwsatin yuran (bḥal tullist d umezgun) uɣent aẓar deg-s deg yiseggasen n 1940 , ffuktint deg yiseggasen n 1970 /1980 d afella mi akken yekker wawal ɣef tmagit d tutlayt tamaziɣt . Iswi amezwaru n yimyura seg wannect-a yefferkek d tisudas : seg tama, ran ad fergen iman-nsen ɣef tsekliwin niḍen, seg tama-nniḍen bɣan ad d-beggnen tizemmar n tutlayt taqbaylit mi akka teԑna tawsit imucaԑen deg tsekla n utaram. Rnu ɣer-s, annar aseklan n teqbaylit, ur iḥaz ara ɣef yinurar iseklanen-nniḍen n tmurt n Lezzayer. ɣef way-a, ulamek tbedd tsekla taqbaylit, ulamek tsuma tisekliwin niḍen ma yella ur teԑni ara tiwsatin s- wayes ttarunt. Daymi, s tira taneglant, tekker tsekla taqbaylit ad tḥazen ula d nettat tasekla tazzayrit yuran s tefransist d teԑrabt.Ungal akked temsalt n tmagit, ihi, zdin. Akken ula d imyura, yiwen yiwen, semyafen ad brun i tmedyazt (xas tallit kan) akken ad d-lhun s tira taneglant. Rnu ɣer waya, amḥizwer ɣer usnulfu n wungalen i icudd ula ɣer lewṣayef n tewsit16 Sadi Nabila ,Thése se doctorat , 2019 «Problématique de lécriture romanesque en « kabyle » . Approche sociopoétique.P.342.